**NÁRODNÁ RADA SLOVENSKEJ REPUBLIKY**

**VIII. volebné obdobie**

Číslo: CRD – PREDS-98 /2023

**1454a**

**Informácia**

Výboru Národnej rady Slovenskej republiky pre obranu a bezpečnosť o výsledku prerokovania návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky o nesúhlase s odovzdaním bojových lietadiel MiG-29 vo vlastníctve Slovenskej republiky Ukrajine (**tlač 1454)**

-----------------------------------------------------------------------------------------------------------------

Výbor Národnej rady Slovenskej republiky pre obranu a bezpečnosť ako gestorský výbor k návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky o nesúhlase s odovzdaním bojových lietadiel MiG-29 vo vlastníctve Slovenskej republiky Ukrajine (tlač 1454)**,** podáva Národnej rade Slovenskej republiky túto informáciu.

Predseda Národnej rady Slovenskej republiky svojím rozhodnutím č.  **1518** z 21. februára 2023 pridelil predmetný návrh na prerokovanie Výboru Národnej rady Slovenskej republiky pre obranu a bezpečnosť ako gestorskému výboru.

**Výbor Národnej rady Slovenskej republiky** **pre obranu a bezpečnosť** prerokoval uvedený návrh (**tlač 1454**) v určenej lehote na svojej 99. schôdzi výboru a neprijal **k nemu platné uznesenie,** keďže návrh uznesenia nezískal potrebnú väčšinu členov výboru.

Prílohou tejto informácie je návrh na uznesenie Národnej rady Slovenskej republiky v znení predloženého návrhu skupiny poslancov.

v Bratislave 27. februára 2023

**Juraj KRÚPA, v.r.**

predseda výboru

----------------------------------------------------------------------------------------------

**Návrh**

UZNESENIE

NÁRODNEJ RADY SLOVENSKEJ REPUBLIKY

z..... 2023

**o nesúhlase s odovzdaním bojových lietadiel Mig-29 vo vlastníctve Slovenskej  
republiky Ukrajine**

**Národná rada Slovenskej republiky**

berie na vedomie

rozhodnutie prezidentky Slovenskej republiky zo dňa 16. decembra 2022 (č. 454/2022 Z. z.), ktorým poverila vládu Slovenskej republiky, ktorej Národná rada Slovenskej republiky vyslovila dňa 15. decembra 2022 nedôveru, vykonávaním jej pôsobnosti v rozsahu podľa čl. 119 písm. a), b), e), f),m), n), o), p) a r) Ústavy Slovenskej republiky až do vymenovania novej vlády,

konštatuje, že

vláda Slovenskej republiky, ktorej Národná rada Slovenskej republiky dňa 15. decembra 2022 vyslovila nedôveru, nemá pôsobnosť rozhodovať o zásadných otázkach vnútornej a zahraničnej politiky podľa čl. 119 písm. i) Ústavy Slovenskej republiky, medzi ktoré odovzdanie bojových lietadiel Mig-29 vo vlastníctve Slovenskej republiky Ukrajine patrí a to ani so súhlasom prezidenta Slovenskej republiky.

nesúhlasí

s akoukoľvek formou (darovaním, bezplatnou, odplatnou, výmenou, zapožičaním, prostredníctvom iného štátu, inej právnickej alebo fyzickej osoby a pod.) odovzdania bojových lietadiel Mig-29 vo vlastníctve Slovenskej republiky Ukrajine, pretože je v hrubom rozpore s Ústavou Slovenskej republiky,

dáva na vedomie predsedovi vlády Slovenskej republiky v demisii, že

jeho prísľuby na odovzdanie bojových lietadiel Mig-29 vo vlastníctve Slovenskej republiky Ukrajine sú v hrubom rozpore s Ústavou Slovenskej republiky, pretože vláda Slovenskej republiky, ktorej Národná rada Slovenskej republiky vyslovila dňa 15. decembra 2022 nedôveru, nemá pôsobnosť rozhodovať o zásadných otázkach vnútornej a zahraničnej politiky podľa čl. 119 písm. i) Ústavy Slovenskej republiky a čl. 115 ods. 3 Ústavy SR ani so súhlasom prezidenta SR, medzi ktoré odovzdanie bojových lietadiel Mig-29 vo vlastníctve Slovenskej republiky Ukrajine patrí.